cyanic-selkie/wikianc huggingface dataset:
Тэнхлэгийн гүрнүүд
Цахим холбоос
Ангилал:20-р зууны зэвсэгт хүчний холбоо Ангилал:Болгар дэлхийн хоёрдугаар дайнд Ангилал:Германы эзэнт гүрний гадаад бодлого (1933–1945) Ангилал:Герман-Италийн харилцаа Ангилал:Герман-Японы харилцаа Ангилал:Итали дэлхийн хоёрдугаар дайнд Ангилал:Италийн гадаад бодлого Ангилал:Итали-Японы харилцаа Ангилал:Нэгдүгээр Словакийн Бүгд Найрамдах Улс дэлхийн хоёрдугаар дайнд Ангилал:Унгар дэлхийн хоёрдугаар дайнд Ангилал:Румын дэлхийн хоёрдугаар дайнд Ангилал:Хорватын тусгаар улс Ангилал:Югослав дэлхийн хоёрдугаар дайнд Ангилал:Японы Хаант Улсын гадаад бодлого
Одил Ахмедов
Одил Алимжанович Ахме́дов (Одил Аҳмедов, 1987 оны арваннэгдүгээр сарын 25-нд Зөвлөлт Холбоот Улс, ЗСБНУзбУ-ын Наманган хотод төрсөн) — Узбекистаны хөлбөмбөгчин бөгөөд Оросын «Краснодар» болон Узбекистаны шигшээд хагас хамгаалагчаар тоглодог.
Замнал
2006, 2007 оны УАШТ-ий алт, 2009, 2011 оны УШАТ-ий шилдэг тоглогчоор «Пахтакорт» байхдаа шалгарсан Аҳмедовыг Оросын «Анжи» 2011 онд элсүүлсэн байдаг. 2014 онд Английн «Арсенал» 4 сая фунтээр авахыг чармайсан ч «Краснодарт» 'солио' наймаагаар элсчээ.
Шигшээ
Узбекистаны шигшээд 2007 оны аравдугаар сарын 13-нд Тайваны эсрэг анх гараалсан Ахмедов 2010 болон 2014 оны ДАШТ-ий сонгонд тус бүр хоёр гоолдсон.
Амжилт
«Пахтакор»
«Анжи»
Цахим холбоос
Ангилал:Узбекистаны шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Пахтакор багийн тоглогч Ангилал:Анжи багийн тоглогч Ангилал:Краснодар багийн тоглогч Ангилал:Узбекистаны хөлбөмбөгийн улсын аварга Ангилал:Хятадын хөлбөмбөгийн улсын аварга Ангилал:Узбекистаны оны шилдэг хөлбөмбөгчин Ангилал:Зөвлөлтийн иргэн Ангилал:Узбекчүүд Ангилал:1987 онд төрсөн
Донец гол
Донец — Орос, Украйнаар 1053 км урсаж Дон мөрөнд цутгадаг гол.
Эшлэл
Ангилал:Европын гол мөрөн Ангилал:Белгород мужийн гол мөрөн Ангилал:Ростов мужийн гол мөрөн Ангилал:Украины гол мөрөн Ангилал:Харьков мужийн ус зүй Ангилал:Донецк мужийн ус зүй Ангилал:Луханск мужийн ус зүй Ангилал:Хилийн гол мөрөн
Фердинанд Вербист
Фердинанд Вербист нь католик шашны санваартан, одон судлаач, зохион бүтээгч юм.
Фердинанд Вербист нь Ромын Папын лүндэнгээр дорно зүгт шашин дэлгэрүүлэхээр томилогдож Манж Чин гүрэнд ирж Энх Амгалан хааны ордонд амьдрах болжээ.
Фердинанд Вербист хятад болон манж хүмүүст католик шашин дэлгэрүүлэхийн хамт шинжлэх ухааны хичээл зааж байсан соён гэгээрүүлэгч юм. Католик санваартан Фердинанд Вербист дэлхий түүхэнд анхны уурын хөдөлгүүрт тэргийг зохион бүтээсэн нь орчин үеийн автомашины үүсэн хөгжих үндсийг тавьжээ.
Десна гол
Эшлэл
Ангилал:Европын гол мөрөн Ангилал:Брянск мужийн гол мөрөн Ангилал:Смоленск мужийн гол мөрөн Ангилал:Украины гол мөрөн Ангилал:Киев мужийн ус зүй Ангилал:Сумы мужийн ус зүй Ангилал:Чернигов мужийн ус зүй
Хоёрдугаар сарын хувьсгал
1917 оны Хоёрдугаар сарын хувьсгал буюу Февралийн хувьсгал (Февральская революция) нь Хаант Орос Улсын хаант засаглалыг түлхэн унагасан хувьсгал юм. Энэхүү хувьсгалын нэр нь тухайн үед Орост хүчин төгөлдөр байсан Юлийн цагалбараар тооцогддог бөгөөд энэ цагалбарын дагуу тус хувьсгал нь хоёрдугаар сарын 23-нд эхэлсэн аж. Григорийн цагалбараар бол энэ нь гуравдугаар сарын 8 юм. Хувьсгал гарах шалтгаан нь Дэлхийн нэгдүгээр дайны улмаас бий болсон эдийн засгийн болоод зэвсэгт хүчний сул байдал, ард түмний амьжиргааны дорд түвшин, ялангуяа хүнсний бүтээгдэхүүний хомсдол, мөн түүнчлэн 1905 оны Оросын хувьсгалаас улбаалсан улс төрийн ба зохион байгуулалтын асуудлуудаас үүдэлтэй юм.
Цахим холбоос
Ангилал:Оросын хувьсгал Ангилал:1917 оны Оросын хувьсгал Ангилал:20-р зууны хувьсгал Ангилал:1917 оны зөрчилдөөн Ангилал:1917 оны улс төр
Харри Трумэн
Харри С.Трумэн (англ. Harry S. Truman, * 1884 оны 5-р сарын 8-нд АНУ-ын Миссури мужийн Ламар хотод төрсөн- 1972 оны 12-р сарын 26 Канзас-Сити нас барсан) -АНУ-ын улс төрийн зүтгэлиэн бөгөөд Ардчилсан Намаас нэр дэвшин 1945-1953 оны хооронд Америкийн Нэгдсэн Улсын 33 дахь ерөнхийлөгчөөр сонгогдон ажиллаж байсан юм. Түүний өмнө тэрбээр 1935-1945 оны холбооны муж улс Миссуриг төлөөлөн Сенатад сууж байснаа ерөнхийлөгч болохынхоо өмнөхөн богино хугацаанд 1945 оны 3-р сарын 4-нөөс 4-р сарын 12-ны хооронд АНУ-ын дэд ерөнхийлөгчөөр бас ажиллаж байсан.
Харри Трумэн өмнөх Ерөнхийлөгч Франклин Рузвельт ийн "Шинэчлэлийн зам"-ын үзэл санааны дагуу нийгэм, эдийн засгийн шинэчлэлийг үргэлжлүүлсэн. 1945 онд Японы эсрэг атомын зэвсэг хэрэглэхээр шийдвэр гаргаж байсан Ерөнхийлөгч.
Намтар
Трумэн 1884 оны 5-р сарын 8-нд Миссури мужийн Ламар хотод фермерийн аж ахуй эрхлэгч Жон Андерсон Трумэн болон Марта Эллен Трумэн нарын ууган хүү болж төрсөн. Тэрээр Жон Вивиан (1886-1965) эрэгтэй, Мэри Жэйн (1889—1978) эмэгтэй дүүтэй байсан.
Тэдний гэр бүл олон удаа нэг газраас нөгөө рүү нүүж, Харри 6 настай байхад нь Миссури мужийн Индепенденс хотод суурьшсан байна. Харри 8 настайдаа сургуульд сурч, хөгжимд дуртай (15 нас хүртлээ төгөлдөр хуур тоглодог байсан), ном уншиж, түүхийн хичээлд дуртай байжээ. Сургуулиа төгсөөд Харри коллежид орсон боловч ганцхан семестр сурсны дараа сургуулиа орхиж ажил хайхаас өөр аргагүй болжээ. Тэрээр төмөр замд, редакцид, банкны ажилтан, хөдөө аж ахуйн ажилтан зэрэг олон төрлийн ажил хийж байжээ.
Улс төр
Харри Трумэний улс төрийн карьерын эхлэл нь Канзас хотын захирагч, Миссури дахь АНУ-ын Ардчилсан намын штабын дарга Том Пендергаст тай нягт холбоотой. Түүний дэмжлэг, мөн өөрөө Дэлхийн 1-р дайны ахмад дайчдын дунд нэр хүндтэй байсан тул Трумэн 1922 онд Жексон дүүргийн шүүгчээр сонгогдсон (хэдийгээр тэр дөрвөн жилийн дараа хуулийн зэрэг авсан). 1924 онд дахин сонгогдох боломжгүй байсан ч 1926 онд дүүргийн Шүүхийн дарга болсон байна. Энэ албан тушаалд хоёр удаа улиран ажилласны дараа 1934 онд нөгөө л Пендергастын дэмжлэгээр Трумэн АНУ-ын Сенатын гишүүнээр сонгогдсон байна. Трумэн ажилдаа ухамсартай хандаж, хамт ажиллагсадтайгаа найрсаг харилцаатай байснаар хурдан нэр хүндтэй болсон. Трумэн Франклин Рузвельтийн санал болгосон "Шинэ хэлэлцээр"-ийг дэмжсэн. 1940 онд дахин Сенатад сонгогдсон.
Дэлхийн 2-р дайн ы үед тэрээр Үндэсний батлан ​​хамгаалах хөтөлбөрийн хэрэгжилтийг шалгадаг Сенатын хорооны даргаар үндэсний хэмжээнд алдар нэрийг олж авсан; Тус хороо цэргийн гэрээ байгуулахдаа төсвийн хөрөнгийг үр ашиггүй зарцуулсан, авлига авсан баримтуудыг илрүүлсэн юм.
1944 оны эхээр Ханниган Ардчилсан нам ын Үндэсний хорооны даргаар ажиллах болсон бөгөөд энэ нь Трумэний дараагийн улс төрийн карьерт чухал үүрэг гүйцэтгэсэн юм. Мөн оны ерөнхийлөгчийн сонгуульд тэрээр дөрөв дэх удаагаа нэр дэвшиж буй Ерөнхийлөгч Франклин Рузвельт тэй хамт дэд ерөнхийлөгчийн сонгуульд нэр дэвшсэн. Дэд ерөнхийлөгч асан хэт либерал үзэлтэй байсан Хенри Уоллес ийн (Монголд айлчилсан анхны дэд Ерөнхийлөгч) оронд Трумэнийг Ардчилсан намын удирдлага нэр дэвшүүлжээ. 1944 оны Ерөнхийлөгчийн сонгуульд Рузвельт-Трумэн гэсэн хослол үнэмлэхүй ялалт байгуулсан байна. Гэсэн хэдий ч 1945 оны 1-р сарын 20-нд эхэлсэн дэд ерөнхийлөгчийн 82 хоногийн хугацаанд Трумэн Рузвельттэй ердөө хоёр удаа уулзсан байна.
1945 оны 4-р сарын 12-нд Ерөнхийлөгч Ф.Рузвельт гэнэт нас барсаны дараа АНУ-ын Үндсэн хуулийн дагуу Харри Трумэн Ерөнхийлөгчийн албан тушаалд очсон байна.
Ерөнхийлөгч
Трумэн ерөнхийлөгчөөр ажиллаж эхэлмэгц гарч ирж буй санал зөрөлдөөнийг (ялангуяа Зүүн Европын дайны дараах тогтолцооны асуудлаар) ЗХУ-ын ашиг сонирхлыг харгалзахгүйгээр шийдвэрлэхийг хичээж ирсэн.
Ерөнхийлөгч болсон Трумэний үндсэн үүрэг бол Дэлхийн 2-р дайныг хурдан дуусгавар болгох бөгөөд дайны дараах үеийн нөхцөл байдлыг АНУ-д ашигтайгаар зохицуулах явдал байв. Герман бууж өгсний дараа Трумэн Европын дайны дараах хөгжлийн үндсэн байдлыг тодорхойлсон Потсдамын бага хурал д (1945 оны 7-р сарын 17-оос 8-р сарын 2) оролцов. Рузвельт Ялтын бага хурл ын үеэр Иосиф Сталин д хэт их буулт хийсэн гэж Трумэн үзэж байв. Европ, ялангуяа Зүүн Европыг чөлөөлөх асуудлаар санал зөрөлдөөн үүссэн бөгөд 7-р сарын 24-нд Трумэн АНУ атомын бөмбөг бүтээсэн гэж тойруу замаар И.Сталинд мэдэгдсэн байна.
Цөмийн бөмбөг
Хүйтэн дайн
Дайны дараа ЗХУ, АНУ-ын харилцаа эрс муудаж эхлэв. 1946 оны 3-р сарын 5-нд Уинстон Черчилль АНУ-д айлчлах үеэрээ Фултон дахь Вестминстер коллежд "Дэлхийн үйл явдал" сэдвээр лекц унших урилга хүлээн авчээ. Черчилль Фултон Трумэнийг дагалдаж явах болзол тавьжээ. 1947 оны 3-р сарын 12-нд Трумэн Турк, Грекийг "олон улсын коммунизмаас" аврахын тулд тэдэнд туслах тухай бодлогоо мөн тунхаглав. Энэ бол "Хүйтэн дайн"-ы эхэлсэн гэдгийг зарласан гол үйл явдлуудын нэг байв.
НАТО
Трумэн НАТО-гийн цэргийн блок байгуулахыг дэмжигч байсан. Тэрээр ЗХУ буюу коммунизмыг Европ дахь тэлэлтийг зогсоож хязгаарлахын тулд үүнийг санал болгосон байна. 1949 оны 4-р сарын 4-нд АНУ, Канад болон Европын хэд хэдэн улс цэргийн шинэ холбоо байгуулах тухай гэрээнд гарын үсэг зурж сүүлд Грек, Турк улсууд 1952 онд тус холбоонд нэгдсэн юм.
Ерөнхийлөгчөөс буусны дараа
Трумэн 1952 онд сонгуульд нэр дэвшээгүй. Дуайт Эйзенхауэр тус улсын ерөнхийлөгч болжээ. 1957 онд Трумэн Индепенденст номын сангаа нээжээ. 1963 онд Линдон Жонсон ерөнхийлөгч болж, Трумэний олон төлөвлөгөөг үргэлжлүүлэн хэрэгжүүлэв. Трумэн 1972 оны 12-р сарын 26-ны өглөөний 7:50 цагт Канзас-Ситид уушгины хатгалгаа өвчнөөр нас баржээ. Түүнийг Харри Трумэний номын сангийн хашаанд оршуулжээ.
1995 онд түүний тухай "Трумэн" киног бүтээсэн.
Цахим холбоос
Ангилал:АНУ-ын ерөнхийлөгч Ангилал:АНУ-ын дэд ерөнхийлөгч Ангилал:АНУ-ын Ардчилсан Намын гишүүн Ангилал:20-р зууны улс төрч Ангилал:АНУ-ын дэлхийн хоёрдугаар дайны хүн Ангилал:АНУ-ын Номхон далайн дайны хүн Ангилал:Хирошима ба Нагасаки дахь цөмийн бөмбөгдөлт Ангилал:АНУ-ын Солонгосын дайны хүн Ангилал:Америкчууд Ангилал:1884 онд төрсөн Ангилал:1972 онд өнгөрсөн
Ерөнхий сайд
Ерөнхий сайд нь гүйцэтгэх засаглалын тэргүүнийг буюу Засгийн газрын тэргүүнийг хэлдэг байна.
Чан Кайши
Чан Кайши (1887 он 10 сарын 31-ий өдөр — 1975 он 4 сарын 5-ий өдөр) Тайванийн удирдагч бөгөөд Гоминдан намын тэргүүн хүн юм. Хятадын иргэний дайнд Мао Зэдуны удирдсан коммунистуудад ялагдан Тайван арал руу зугатсан бөгөөд эх газрын хятадаас тусдаа БНХУ-ыг байгуулсан байна. Монгол Улсын тусгаар тогтнолыг улайран эсэргүүцэгч бөгөөд Гурван их гүрний удирдагч нарын шахалтанд орсны үр дүнд Монгол Улсын тусгаар тогтнолын төлөө бүх ард түмний санал хураалт хийсний үндсэн дээр БНМАУ-ыг хүлээн зөвшөөрсөн этгээд.
Намтар
Манж чин улсын бадаргуулт төрийн арван гуравдугаар жилийн есдүгээр сарын арван тавны өдөр гол үд(1887 оны 10 сарын 31-ий өдөр ), жан жье ши жежаан мужийн фенхаагийн жен юйтэй давсан пүүс аашаар дээр төржээ.
1925 оны гуравдугаар сард Гоминданы удирдагч, БНХУ-ын ерөнхийлөгч Сунь Ятсен нас барж эрх мэдлийн төлөө амь өрссөн тэмцэлдээн эхэлж аллага, баривчилгааны дараа нэрт нийтлэлч Ван Цзинвэй Засгийн газрын тэргүүн болж Чан Кайши цэргийн удирдлагыг гартаа авчээ. Тэгээд Чан Кайши төрийн дээд эрх мэдэлд хүрэхэд нь саад болж байгаа коммунистуудыг дийлэхээр шийдэхдээ Вампу цэргийн сургуулийн зарим удирдлага, ҮЭ-ийн удирдагчдыг баривчилж ажил хаялтын хорооны зэвсгийг хурааж Кантон хотод хөл хорих цаг тогтоов. Засгийн газрын тэргүүн Ван Цвинвэйг албан тушаалаас нь буулгаж хамтран зүтгэгч Тань Янкайг томилуулсан ч бараг бүх мэдлийг гартаа төвлөрүүлж чаджээ. 1926 оны долоодугаар сарын 1-нд Умардын аялалын тухай тунхаглал гаргаж бараг зуун мянган хүнтэй Үндэсний хувьсгалт армийн командлагчаар Чан Кайшиг томилов. Түүний удирдсан 7 корпусаас бүрдэх арми зөвлөлтийн нисгэгчдийн дэмжлэгтэйгээр Цинь хааны генерал У.Пэйфугийн цэргээс хөрш орших Хунань мужийг чөлөөлж Чанша хотыг булаан авав. Дараа нь милитарист генерал Сунь Чуаньфаны захирсан цэргийг бут ниргэж Наньчан, Цзюцзян, Нанжин зэрэг чухал хотуудыг эзлэв. Чан Кайшигийн удирдсан цэрэг Шанхай хотод дөхөн ирэх үед бослого гарч Чин улс ын цэрэг хотыг орхин зугтаж эхлэв. 1927 оны дөрөвдүгээр сарын 12-нд гоминданы цэргүүд Шанхай хотын япон болон европийн орнуудын армиудын хамгаалалтад байгаагаас бусад хэсгийг хяналтдаа авч коммунист нам, ҮЭ-ийн удирдагчид гээд нийтдээ таван мянга орчим хүний амь насыг хороосон байна.
Чан Кайши удирдсан армийн цэргийн тоо бараг гурван зуун мянгад хүрч 1927 оны хавар гэхэд нийт хоёр зуун сая хүн амтай 7 мужийг чөлөөлөөд байх үед Кантон хотод Ван Цзинвэй ирж тэр үед Уханы гэж нэрлэгдэх болсон Засгийн газрын тэргүүнээр дахин томилогдож Чан Кайшийг Үндэсний хувьсгалт армийн командлагчийн үүрэгт ажлаас чөлөөлсөн тухай тушаал гаргав. Гэвч тэр үед цэргийн их хүч захирч байсан Чан Кайши "Умардын аялалыг амжилттай дуусгах үүргийг авсан." гэж уг тушаалыг эсэргүүцэв. Чан Кайши 1927 оны дөрөвдүгээр сарын 12-ны өдөр төр, засгийн эрх мэдлийг булаан авч Гоминданы Төвийн гүйцэтгэх хорооны дарга, Хятад улсын ерөнхийлөгч, Зэвсэгт хүчний ерөнхий командлагч болж ерөнхийлөгчийн хувьд өөртөө генералиссимус цол олгожээ. Нийслэлээр Наньжин хотыг сонгож эхнэр Сун Цинменээ Империализмыг эсэргүүцсэн холбооны тэргүүлэгч гишүүнээр сонгуулжээ.
thumb|Чан Кайшений 1940 зураг
Генералиссимус Чан Кайши милитарист генерал Сунь Чуаньфаны цэргийг бут цохиж 1927 оны долоодугаар сард зөвлөлтийн бүх улс төр болон цэргийн зөвлөхүүдийг нутаг буцааж Хунань мужид Мао Зедуны удирдсан "намрын ургацын бослогыг" найм, есдүгээр саруудад зэвсгийн хүчээр даржээ. 1927 оны наймдугаар сарын 8-ны өдөр гэнэт огцорч Япон явж дараа оны нэгдүгээр сарын 6-ны өдөр буцан иржээ. Энэхүү тактикийн ачаар Гоминданы засгийн газарт гарч болзошгүй байсан хагарлыг урьдчилан сэргийлж чаджээ. Бүх албан тушаалдаа дахин томилогдож эх орноо нэгтгэхийн тулд Умардын аялалыг үргэлжлүүлэхийг тушаав. Шаньси мужийн цэргийн захирагч Ень Сишаний цэргийг нэгтгэснээр цэргийн тоогоо 700 мянгад хүргэж Хаунхэ голыг гаталж 1928 оны зургаадугаар сарын 4-нд Бээжин хотыг гартаа оруулав.
1931 оны есдүгээр сараас хятад-японы хоёрдугаар дайн эхэлж япончууд 1932 оны хоёрдугаар сар гэхэд Манжуур ыг бүхэлд нь эзлэсэн байв. 1932 оны нэгдүгээр сарын сүүлчээр японы адмирал Сезавагийн удирдсан тэнгисийн явган цэргийн ангиуд Шанхай хотод буудаллаж хятадын 19 дүгээр аялалын арми ухарч Гоминданы засгийн газар буулт хийж Японы хяналт дор Манж Го улс ыг 1932 оны хоёрдугаар сарын 18-нд зарлан тунхаглажээ. Генералиссимус Чан Кайши хятадын Улаан Армийн эсрэг дайн зарлаж өөрийнхөө нэр хүндийг өргөх зорилгоор "хөх цамцтангууд"-ын нийгэмлэг байгуулж гоминданы армид цэвэрлэгээ явуулснаар түүний нэр нөлөө багасаж дайтагч талд нь ашигтайгаар эргэжээ. 1936 оны намар Шэньси мужид хятадын Улаан Арми "дээрэмчидтэй хийх аян"-ныг сэргээсэн ч олигтой амжилтад хүрсэнгүй. Тэгтэл япончууд 1937 оны долоодугаар сарын 7-нд Лугоуцяо гүүр дээр "шөнийн маневр" хийж Ази тивд дэлхийн хоёрдугаар дайныг эхлүүлжээ. Шанхайн ойролцоо десант буулгахад нь гоминданчууд эсэргүүцсэн ч дийлджээ. Чан Кайши нь цэргийн тоо нь олон боловч түүний дайтах чадвар, командын удирдах чадвар, зэвсэглэл, хангамж, зохион байгуулалтаар нэн сул байсан армиараа Дэлхийн хоёрдугаар дайны үед японы эсрэг идэвхитэй тэмцэж чадаагүй юм. Хэдийгээр 3-5 сая хүнтэй арми командалж байсан боловч 1937-1945 онуудад олон удаа хүнд ялагдалд орж, хятадын нийт тугийн хамгийн сайн аж үйлдвэржсэн төдийгүй хөдөө аж ахуйн хөгжил бүхий нутгуудаа алдан холбоотнуудын дэмжлэгээр японы цөөн тоотой боловч маш чадварлаг байлдах чадавхи бүхий армийн довтолгоог арай ядан тогтоож байжээ.
Дэлхийн хоёрдугаар дайны үед ЗХУ, АНУ, Их Британи гэсэн гурван гүрэн нацист Герман, Милитарист Японы эсрэг холбоотны эвслийн гол цөмийг бүрдүүлж байсан. Гурван гүрний удирдагч ЗХУ-ын И.В. Сталин, АНУ-ын Ерөнхийлөгч Франклин Рузвельт, Их Британы Ерөнхий сайд Уинстон Черчилль нарын 1945 оны 1 сард ЗХУ-ын Хар тэнгисийн эрэгт орших Ялта хотод хийсэн уулзалт хийсэн. Ялтын уулзалтаар Германыг ялсаны дараа Европ тив ба дэлхийн хэмжээнд нөлөөллийн хүрээгээ хэрхэн хуваах талаар тохиролцоог хийсэн байна. Холбоотон болох АНУ, Англи хоёр германыг ялсаны дараа ЗХУ-ыг Японы эсрэг дайнд оролцуулахыг хүссэн байна. И.Сталин германыг ялсаны дараа Японы эсрэг дайныг эхлүүлэх боломжтой гэхдээ дараах нөхцлүүдийг биелүүлсэн тохиолдолд дайнд оролцоно гэсэн байна. Сталины саналыг холбоотнууд зөвшөөрсөн ба германыг ялсаны дараа дахин уулзаж асуудлуудаа нарийвчилан тогтоё гэж тохирсон байна. Сталины санал нь: Энэхүү уулзалтын үр дүнд БНМАУ буюу Монгол улсыг хүлээн зөвшөөрөх асуудал үндсэндээ дэлхийн их гүрнүүдийн хэмжээнд анх удаа хүлээн зөвшөөрөгдсөн юм. Холбоотон гүрнүүд Германыг ялсаны дараа Подстам хотноо хийсэн уулзалтаар дайны дараах дэлхийн хэмжээнд нөлөөллийн бүсүүдээ хувааж авах талаар голлон тохирсон байна. АНУ, Их Британы жанжин штабын дарга нарын тооцоогоор Японыг ялахад 1-2 жил дахин дайтах шаардлагатай бөгөөд хүн хүчний хувьд 1-2 сая цэргийн хохирол үзэх бөгөөд азийн эх газарт байгаа японы байлдааны хамгийн өндөр чадвар бүхий Квантуны армийг бут цохих нь бараг боломжгүй дээрх тооцоон дээр нэмж асар их хохирол үзэх магадлалтай гэж үзэж байжээ. Иймд Японы эсрэг дайнд ЗХУ-ын цэрэг, зэвсгийн хүчийг ашиглан богино хугацаанд ялах сонирхол бүхий байсан АНУ, Их Британы удирдагч нар ЗХУ-ыг японы эсрэг дайнд оролцуулах тухай саналаа удаа дараа Сталин болон ЗХУ-ын бусад удирдлагуудад хүргүүлж байжээ.
ЗХУ нацист Герман улсыг бут цохисны дараа 3 сар болоод японы эсрэг дайнд оролцох болмжтой бөгөөд ингэхийн тулд Ялтын уулзалтаар тохиролцсон тохироог дахин баталгаажуулах шаардлага тавьсан байна. Энэ тохиролцооны нэг нь  БНМАУ-ын одоогийн байгаа байдлыг  буюу статус-квог хэвээр байлгах нэг болзол тавьсан байна. Үүнийг АНУ, Их Британы удирдагч нар зөвшөөрсөн бөгөөд Сталины ятгалгаар энэ тухай Тайваньд албан ёсоор мэдэгдэх үүргийг Рузвельт биечлэн авсан байна. Гурван их гүрний хамтарсан мэдэгдэлд БНХУ буюу Гоминдан намын удирдлага ихэд цочирдсон байна. Хятадын удирдагч Чан Кайши энэ талаар албан ёсны эсэргүүцлийг гурван гүрний удирдагч нарт удаа дараа өөрийн болон БНХУ, түүний гадаад яамны нэрийн өмнөөс хүргүүлсэн төдийгүй Гадаад яамны сайд Ван Си Зыг энэ талаар харилцан тохиролцон цуцлуулахаар ЗХУ, АНУ-д айлчлал хийхийг үүрэг болгон гүйцэтгүүлж байжээ. Гэвч удаа дараагийн уулзалтуудаар хүлээсэн үүргээ Сталин, Рузвельт нар сахин биелүүлж, БНМАУ нь тусгаар улс болох тул БНХУ хүлээн зөвшөөрөх ёстой гэж хариу шаардлага, дарамт үзүүлж эхэлсэн байна. Сталин нь ЗХУ-ын Сибирь, Алс дорнодыг хамгаалах бамбай бүс болох БНМАУ-ыг тусгаар улс болгон БНХУ-аар хүлээн зөвшөөрүүлэх тал дээр баттай зогсож байсан байна.
Ялтын болон Подстамын уулзалтын талаар Сталинаас мэдээлэл авсан Хорлоогийн Чойбалсан тэргүүтэй БНМАУ-ын удирдлага энэхүү тааламжтай нөхцлийг батжуулах, улмаар өөрийн хувь нэмрийг оруулах үүднээс: Их гүрнүүдийн шахалтанд орсон Чан Кайши 1945 оны 8-р сарын 14-нд "ЗХУ болон Хятад улс найрамдалт холбоо тогтоох хэлэлцээр" байгуулсан ба гэрээгээр БНМАУ-ын тухай 2 этгээд тохиролцохдоо "Японыг ялсны дараа, Гадаад Монголд Ард иргэдийн санал хураалт явуулахыг БНХУ-ын Засгийн газар зөвшөөрөв. Түүний ард иргэд тусгаар тогтнолыг сайшаах эсэхээ шийдвэрлэнэ. Хэрэв ард иргэдийн санал хураалтын дүн тусгаар тогтнолыг сайшаавал БНХУ-ын Засгийн газар Гадаад Монголын тусгаар тогтнолыг одоогийн байгаа хилээр нь зөвшөөрч байна" гэж заасан байна. Санал хураалтыг 1945 оны 10-р сарын 20-д явуулж Монголын ард түмэн нэгэн дуугаар Тусгаар тогтнолын төлөө саналаа өгсөн нь Чан кайши тэргүүтэй БНХУ-ын удирдлагад хүнд цохилт болжээ.
Хятадын гоминданы Засгийн газар Гоминдан намын төвийн байнгын хорооны 16-р хуралдаанаар Ар Монголын төрийн тусгаар тогтнолын тухай санал хураалтын дүнг хэлэлцээд БНХУ, БНМАУ-ын тусгаар тогтнолыг 1946 оны 1-р сарын 5-ны өдөр БНМАУ-ын тусгаар тогтнолыг хүлээн зөвшөөрсөн байна. Үүний дагуу 1946 оны 1-р сарын 12-нд Хятадын Гадаад яамнаас маршал Хорлоогийн Чойбалсанд манай улсын тусгаар тогтнолыг хүлээн зөвшөөрч, баталсан тухай нот бичиг ирүүлсэн юм. Уг нот бичигт “ Хятадын 34 оны 10 сарын 20-нд Гадаад Монголын ард түмнээс явуулсан санал хураах ажлын дүнгийн тухай таны нотыг хүлээн авлаа. Энэ нь Гадаад Монголын ард түмнээс өөрийн тусгаар тогтнолыг баталсныг илэрхийлж байна. Батлан хамгаалах Дээд зөвлөлийн тогтоол ёсоор Хятадын Засгийн Газар нь энэ өдрөөс эхлэн Гадаад Монголын тусгаар тогтнолыг хүлээснээ зарлана. Үүнийг мэдэгдэхээр энэ нотыг илгээв” гэжээ.
Дэлхийн хоёрдугаар дайн Холбоотон гүрнүүдийн ялалтаар дууссаны дараа Чан Кайши хятадыг дангаар захирах сонирхолтой байсан учир коммунистуудтай хэлэлцээ хийлгүй өөртөө эрдэн иргэний дайныг наймдугаар сараас дахин өрнүүлжээ.
Квантуны армиас олзолсон зэр зэвсгийг зөвлөлтийн армиас шилжүүлэн авсан ХКН-ын Улаан Арми улс орныхоо умард дорнод хэсгийн өргөн уудам нутгийг чөлөөлөх байлдааны ажиллагаа эхэлж 1948 оны 11 сар гэхэд Манжуурыг мэдэлдээ авч чадав. АНУ Гоминданы Засгийн газрыг Мао Зэдун ий толгойлсон ХКН-тай звлэрүүлэх гэж оролдоод бүтэлгүйтэв. ХКН-ын цэрэг давшсаар гоминданы цэрэг аргагүй тул ухарч Чан Кайши 1949 оны нэгдүгээр сард Хятадын улсын ерөнхийлөгчийн албан тушаалаас огцорч удалгүй түүний удирдсан гоминданы дэглэм нуран унажээ. Чан Кайши мөн оны 12 дугаар сард үнэнч цэргүүдээ дагуулан Тайваны арал, далайн эргийн Цюэмоу, Дачэнь, Мацу арлуудад ирж сууршив. Коммунист дэглэм Тайваньд халдсан тохиолдолд америкийн тэнгисийн цэргийн Долоодугаар флот түүнийг хамгаалах болно гэж Вашингтон албан ёсоор мэдэгджээ. 1949 оны 10-р сарын 1-нд Бээжинд Мао Зэдун БНХАУ байгуулагдсаныг тунхаглаж Чан Кайши Тайваны арал руу зугтаж аралын Хятадын ерөнхийлөгч болсон.
Бүгд Найрамдах Хятад Улсын Ерөнхийлөгч (1950), Зэвсэгт хүчний дээд командлагч. 1970-аад оны эхэн үе хүртэл тэрээр бүх Хятадын цорын ганц хууль ёсны удирдагчийн хувьд АНУ болон тэдний холбоотон орнуудын дэмжлэгийг хүртэж байжээ.
Тэрээр амьдралынхаа сүүлийн 26 жилийг өнгөрүүлсэн Тайваньд 1975 оны дөрөвдүгээр сарын 5-нд бөөрний дутагдлын улмаас нас баржээ.
Чан Кайшийг нас барсаны дараа түүний хүү Зян Зинго Тайваний шинэ Засаг захирааг удирдах болсон.
Цахим холбоос
Ангилал:Бүгд Найрамдах Хятад Улсын улс төрч Ангилал:Хятадын маршал Ангилал:Хятадын иргэний дайны хүн Ангилал:Хятад-Японы хоёрдугаар дайны хүн Ангилал:Хятадын дэлхийн хоёрдугаар дайны хүн Ангилал:Номхон далайн дайны хүн Ангилал:Хятадын түүхэн хүн Ангилал:Тайванийн ерөнхийлөгч Ангилал:Тайванийн түүх Ангилал:Методист Ангилал:20-р зууны чөлөөт өрлөгчин Ангилал:Хятадууд Ангилал:1887 онд төрсөн Ангилал:1975 онд өнгөрсөн
Арамис
Арамис (Aramis) нь Францын нэрт зохиолч Александр Дюмагийн Шадар гурван цэрэгХорин жилийн дараа, Бражелон бэйл - Арван жилийн дараа гурвалсан цуврал түүхэн адал явдалт романы дүр юм.
Эшлэл
Ангилал:Зохиолын дүр
Баруун Буг гол
Баруун Буг гол Украин, Польш, Беларусийн нутгаар 772 км урсаж Варшаваас хойхно Нарев голд цутгадаг.
Цахим холбоос
Ангилал:Европын гол мөрөн Ангилал:Польшийн гол мөрөн Ангилал:Украины гол мөрөн Ангилал:Брест мужийн гол мөрөн Ангилал:Беларусь-Украины хоорондын хил Ангилал:Хилийн гол мөрөн Ангилал:Баруун Буг гол Ангилал:Львов мужийн ус зүй Ангилал:Волынь мужийн ус зүй
Одиссей
Одиссей тууль нь эртний Грекийн болон дэлхийн утга зохиолын чухал дурсгал юм. Одиссей нь өнөө үе хүртэл уламжлагдан ирсэн Барууны соёл иргэншлийн хамгийн эртний зохиол юм. Зарим судлаачид уг туулийг Христийн тооллын өмнөх VIII зуунд Грек улсын далайн эргийн муж болох Анатолийд зохиогдсон гэж үздэг.
Энэхүү тууль нь Грекийн домгийн баатар Одиссей нутаг руу буцах замдаа олон янзын саад бэрхшээл, онцгой содон үйл явдлуудтай учирч эрэлхэг зоригтойгоор даван туулж байгаа тухай өгүүлдэг. Ангилал:Эртний Грекийн шашин Ангилал:Эртний утга зохиол Ангилал:Эртний Грекийн утга зохиол
Горынь
Горынь  гол Украинаас Беларусь руу 659 км урсаад Припять голд цутгадаг.
Эшлэл
1  Ангилал:Европын гол мөрөн Ангилал:Украины гол мөрөн Ангилал:Брест мужийн гол мөрөн Ангилал:Ривне мужийн ус зүй Ангилал:Тернополь мужийн ус зүй Ангилал:Хмельницкий мужийн ус зүй
Хятад хатдын жагсаалт
=Улсын их хатан=
Өмнөд Мин улс
=Бэлбэсэн хатад=
Мин улс
=Хааны хатан цолоор нэхэн өргөмжлөгдсөн хатад=
=Холбоотой мэдээлэл= Ангилал:Хятад хаадын жагсаалт
Роберт Бош ГмбХ
Роберт Бош ХХК (Robert Bosch GmbH) нь 1886 онд Роберт Бошийн үүсгэн байгуулсан Германы үндэстэн дамнасан аж ахуйн нэгж юм. 2020 онд тус компани автомашины салбараас 59 %-ийн орлогоо олсон тул Роберт Бош ГмбХ нь дэлхий даяар хамгийн том автомашины сэлбэг нийлүүлэгч юм.
Компани 2020 онд Германд ойролцоогоор 131.800 ажилчинтай байсан бөгөөд дэлхийн 60 орчим улсад нийт 440 орчим охин компани болон аж ахуйн нэгжүүдэд 395.000 ажилчинтайгаар үйл ажиллагаа явуулж байв. 2020 онд дэлхий хэмжээнд 71,5 тэрбум еврогийн эргэлтийн хөрөнгөтэй байв.
Эзэмшил
Роберт Бош сан нь «Роберт Бош ХХК»-ийн хувьцааны 94 %-ийг эзэмшдэг боловч компанийн удирдлагад оролцох эрхгүй.
Гиппократын тангараг
Гиппократын тангараг нь (НТӨ 470—377, Зарим нь 356 он ч гэсэн буй) эртний грекийн аугаа их эмч, эртний анагаах ухааныг шинэчлэгч олон үе дамжсан эмч бөгөөд түүний анхны багш, эцэг Гераклид нь эмч, эх Фенарет нь эх баригч байжээ. Тэрбээр анагаах ухааны олон шилдэг бүтээл туурвиж үлдээсний нэг нь «Эмчийн тангараг» юм. Гиппократ энэхүү тангарагтаа эмчийн ёсзүй, хариуцлага, үйл ажиллагааны дагаж мөрдөх үндсэн зарчмуудыг анх нэгтгэн цэгцэлжээ.
Эрдэмтний тайлбар: Анагаах  ухааны   эцэг   гэж алдаршсан эртний Грекийн аугаа их оточ Гиппократын алдарт тангарагт орчин үеийн эмчийн ёсзүйн үндсэн    санахад зар аугаа хүний суу билэг ямар их гэдгийг арга буюу биширнэ.
Орчин үеийн хувилбар: Гиппократын тангараг
Ангилал:Анагаахын ёс зүй Ангилал:Ёс зүйн кодекс Ангилал:Гиппократ Ангилал:Тангараг Ангилал:Эртний Грекийн анагаах ухаан Ангилал:Ёс зүйн зарчим
Дондовын Ёндондүйчир
Дондовын Ёндондүйчир нь Өвөрхангай аймгийн Зүүнбаян-Улаан суманд 1921 онд төрсөн, Монголын цэргийн зүтгэлтэн юм. Дэслэгч генерал цолтой. 1960-1969 онд БНМАУ-ын прокурор, 1969-1982 онд Ардын Армийн Улс төрийн газрын даргаар ажиллаж байв.
Ангилал:Монголын дэслэгч генерал Ангилал:Монголын генерал Ангилал:Зүүнбаян-Улааны хүн Ангилал:Монголчууд Ангилал:1921 онд төрсөн
Ворскла гол
Ворскла  гол Орос, Украинаар 464 км урсаад Днепр мөрөнд зүүн талаас цутгадаг.
Эшлэл
Ангилал:Днепр мөрний голын систем Ангилал:Европын гол мөрөн Ангилал:Белгород мужийн гол мөрөн Ангилал:Украины гол мөрөн Ангилал:Полтава мужийн ус зүй Ангилал:Сумы мужийн ус зүй
Улсболд
Улсболд (Улсболод) нь Батмөнх даян хааны их хатан Мандухайгаас 1481 онд их хааны дэд хүү болон мэндэлжээ. Тэрээр ихэр бөгөөд ихэр ах нь Төрболд юм. Улс гэрээ төвхнүүлэх үед төрсөн учир ийм нэр өгчээ. Түүнийг 1512 онд Даян хаан Баруун гурван түмэний жононгоор өргөмжилж илгээжээ. Гэвч очсон даруйдаа Юншээбүү аймгийн ноён Ибрай тайшд алуулсан. Хожим түүний хүү Боди Алаг хаан сууринд суусан.
Эшлэл
Ангилал:Монголын түүх Ангилал:Боржигин Ангилал:Жонон Ангилал:1481 онд төрсөн Ангилал:1510 онд өнгөрсөн
BMW M1
BMW M1 нь германы автомашин үйлдвэрлэгч BMW компанийн 1978 оны намраас 1981 оны сүүл хүртэл үйлдвэрлэсэн супер спорт загварын автомашин байв.
Цахим хуудас
M Ангилал:Купье Ангилал:Ле Маны 24-цагийн уралдааны автомашин Ангилал:Суудлын автомашины загвар Ангилал:Түүхэн уралдааны автомашин
Филип Сеймур Хоффман
Филип Сеймур Хоффман (Philip Seymour Hoffman, 1967 оны долоодугаар сарын 23 — 2014 оны хоёрдугаар сарын 4-нд) нь Америкийн тайз, дэлгэцийн урлагийн жүжигчин байв.
1991 онд дэлгэцийн уран бүтээлийн гараагаа эхэлж байсан тэрбээр 2005 онд Капоте кинонд бүтээсэн зохиолч Труман Капотийн дүрээр Оскар, БАФТА, Алтан бөмбөрцөг шагналуудыг эрэгтэй гол дүрийн төрөлд хүртэж байлаа.
Хоффман 2014 оны хоёрдугаар сарын 4-нд хар тамхи хэрэглэснээс болж нас баржээ.
Цахим холбоос
Ангилал:АНУ-ын кино жүжигчин Ангилал:Театрын жүжигчин Ангилал:АНУ-ын кино найруулагч Ангилал:БАФТА шагналтан Ангилал:Алтан бөмбөрцөг шагналтан Ангилал:Оскарын шагналтан Ангилал:Нью-Йоркийн хүн Ангилал:Америкчууд Ангилал:1967 онд төрсөн Ангилал:2014 онд өнгөрсөн
Андеррайтер
Андеррайтер гэдэг нь үндсэндээ шинээр хувьцаа гаргаж буй компаниас нийтэд санал болгож буй хувьцааг анхдагч зах зээл дээр борлуулах, эсвэл өөрөө худалдан аваад эргүүлэн олон нийтэд худалдах үйл ажиллагаа эрхэлдэг этгээд юм.
Монгол Улсын тусгаар тогтнолын төлөө бүх ард түмний санал хураалт
Монгол Улсын тусгаар тогтнолын төлөө бүх ард түмний санал хураалт нь 1945 оны 10 сарын 20-д явуулсан Монгол Улсад оршин сууж амьдарч байгаа ард түмний дунд Бүгд Найрамдах Монгол Ард Улсыг тусгаар тогтносон улс байлгахын төлөө явуулсан бүх ард түмний санал хураалт юм.
Тусгаар тогтнолын төлөө тэмцлийн түүх
Монголчууд нь ХХ зууны эхэн үед Манж чин улсын дарлалаас салж Богд Хаант Монгол Улсыг үүсгэн байгуулж, тулгар төрөө сэргээн мандуулсан тэр үеэс эхлэн Монгол улсаа олон улсын хэм хэмжээний дагуу тусгаар тогтносон бүрэн эрх улс болохыг хүлээн зөвшөөрүүлэх бодлогыг хэрэгжүүлж эхэлсэн бөгөөд юуны өмнө хоёр хөрш болох орос, хятад орнуудаараа хүлээн зөвшөөрүүлэх гадаад бодлогыг эрчимтэй явуулж эхэлсэн.
Дэлхийн нэгдүгээр дайн, Октябрийн хувьсгал, Оросын иргэний дайн, Хятадын дарамт, Монголын ноёдын хоорондын тэмцэл зэргээс уламжлан 1919 онд Богд Хаант Монгол Улсын автономит эрхийг гамин цэргийн хүчээр устгасан. Гэвч тусгаар тогтнолын төлөө тэмцэгч Ноён, лам, малчин ард түмэн болон цагаантны хөдөлгөөн, ялангуяа генерал Барон Унгерн фон Штернбергийн идэвхитэй оролцоотойгоор Монгол орон хятадын дарлалаас чөлөөлөгдөн Богд Хаант Монгол Улсыг сэргээн мандуулсан байна. Энэ үед цагаантны хөдлгөөний идэвхижлээс болгоомжилж байсан ЗХУ-ын давхар бодлогын үр дүнд монгол орноос цагаантны хүчийг хөөн гаргаж Ардын хувьсгалыг ялуулсан байна.
Дундад Иргэн Улсын эрх баригчид хэрэг дээрээ тусгаар тогтносон Монгол Улс бодитой оршин тогтнох болсныг үгүйсгэж ДИУ-ын нэг хэсэг гэж үзэж байсан.
Монгол улс ДИУ-тай хэвийн харилцаа тогтоох хэрэгт зуучилж өгөхийг Зөвлөлт Орос Улсад хүссэнийг Зөвлөлт Орос Улс ёсоор болгож хэрэгжүүлэх эхний алхам хийж эхэлсэн бөгөөд боловч БНМАУ-г албан ёсоор зөвшөөрөн хүлээлгүй ДИУ-н бүрэлдэхүүн хэсэг гэж заасан гэрээг 1924 оны 5 сарын 31-нд ДИУ-тай байгуулсан. Дээрх хэлэлцээрийн 5-р зүйлд "ЗСБНХУ-н засгийн газар Гадаад Монголыг Дундад Иргэн Улсын хэсэг хэмээн хүлээн зөвшөөрч Дундад Иргэн Улсын тэндэх бүрэн эрхийг хүндэтгэнэ" гэж заасан байна. Энэ заалт Монгол, Зөвлөлт Орос Улсын хооронд 1921 онд байгуулагдсан найрамдлыг хэлэлцээрийг зөрчсөн тул Монгол улсад таалагдаагүй. Үүнийгээ ЗХУ-н засгийн газар Монгол улсын аюулгүй байдлыг хангах өөрөр хэлбэл Хятадаас Монгол улсыг довтолж эзлэх аюулыг сэрэмжилсэн улс хоорондын эрх зүйн чухал арга хэмжээ гэж Монгол улсын эрх баригчдад ойлгуулж байлаа. Хэдүй тийм боловч ЗХУ нь 20-оод оны Хятадын цэргийн эрхтнүүдийн заналхийлэлт болон японы цэргийн түрэмгийлэл шууд нүүрлэж ирсэн 30-40-өөд онд БНМАУ-ын аюулгүй байдлыг батлан хамгаалж, эдийн засаг, соёлын хөгжилтөд тусламж үзүүлж байсан. Мөн БНМАУ нь Зөвлөлт-Германы дайны үед өөрийн боломжит бүх хүчээр ЗХУ-д тусалжээ.
Урьдчилсан нөхцөл
Холбоотон гүрнүүд Германыг ялсаны дараа Потсдам хот ноо хийсэн уулзалтаар дайны дараах дэлхийн хэмжээнд нөлөөллийн бүсүүдээ хувааж авах талаар голлон тохирсон байна. АНУ, Их Британийн жанжин штабын дарга нарын тооцоогоор Японыг ялахад 1-2 жил дахин дайтах шаардлагатай бөгөөд хүн хүчний хувьд 1-2 сая цэргийн хохирол үзэх бөгөөд азийн эх газарт байгаа японы байлдааны хамгийн өндөр чадвар бүхий Квантуны армийг бут цохих нь бараг боломжгүй дээрх тооцоон дээр нэмж асар их хохирол үзэх магадлалтай гэж үзэж байжээ. Иймд Японы эсрэг дайнд ЗХУ-ын цэрэг, зэвсгийн хүчийг ашиглан богино хугацаанд ялах сонирхол бүхий байсан АНУ, Их Британы удирдагч нар ЗХУ-ыг японы эсрэг дайнд оролцуулах тухай саналаа удаа дараа Сталин болон ЗХУ-ын бусад удирдлагуудад хүргүүлж байжээ.
ЗХУ нацист Герман улсыг бут цохисны дараа 3 сар болоод японы эсрэг дайнд оролцох болмжтой бөгөөд ингэхийн тулд Ялтын уулзалтаар тохиролцсон тохироог дахин баталгаажуулах шаардлага тавьсан байна. Энэ тохиролцооны нэг нь  БНМАУ-ын одоогийн байгаа байдлыг  буюу статус-квог хэвээр байлгах нэг болзол тавьсан байна. Үүнийг АНУ, Их Британы удирдагч нар зөвшөөрсөн бөгөөд Сталины ятгалгаар энэ тухай БНХУ-д албан ёсоор мэдэгдэх үүргийг Рузвельт биечлэн авсан байна. Гурван их гүрний хамтарсан мэдэгдэлд БНХУ буюу Гоминдан нам ын удирдлага ихэд цочирдсон байна. Хятадын удирдагч Чан Кайши энэ талаар албан ёсны эсэргүүцлийг гурван гүрний удирдагч нарт удаа дараа өөрийн болон БНХУ, түүний гадаад яамны нэрийн өмнөөс хүргүүлсэн төдийгүй Гадаад яамны сайд Ван Си Зыг энэ талаар харилцан тохиролцон цуцлуулахаар ЗХУ, АНУ-д айлчлал хийхийг үүрэг болгон гүйцэтгүүлж байжээ. Гэвч удаа дараагийн уулзалтуудаар хүлээсэн үүргээ Сталин, Рузвельт нар сахин биелүүлж, БНМАУ нь тусгаар улс болох тул БНХУ хүлээн зөвшөөрөх ёстой гэж хариу шаардлага, дарамт үзүүлж эхэлсэн байна. Сталин нь ЗХУ-ын Сибирь, Алс Дорнодыг хамгаалах бамбай бүс болох БНМАУ-ыг тусгаар улс болгон БНХУ-аар хүлээн зөвшөөрүүлэх тал дээр баттай зогсож байсан байна. Ялтын болон Потсдамын уулзалтын талаар Сталинаас мэдээлэл авсан Хорлоогийн Чойбалсан тэргүүтэй БНМАУ-ын удирдлага энэхүү тааламжтай нөхцлийг батжуулах, улмаар өөрийн хувь нэмрийг оруулах үүднээс:
Тусгаар тогтнолын төлөө санал хураалт
framepx|left|thumb|ЗХУ болон Хятад улс найрамдалт холбоо тогтоох хэлэлцээр framepx|left|thumb|Санал хураалтын хэсэг Их гүрнүүдийн шахалтанд орсон БНХУ 1945 оны 8-р сарын 14-нд "ЗХУ болон Хятад улс найрамдалт холбоо тогтоох хэлэлцээр"т гарын үсэг зурж, байгуулсан гэрээгээр БНМАУ-ын тухай 2 этгээд тохиролцохдоо "Японыг ялсны дараа, Гадаад Монголд Ард иргэдийн санал хураалт явуулахыг БНХУ-ын Засгийн газар зөвшөөрөв. Түүний ард иргэд тусгаар тогтнолыг сайшаах эсэхээ шийдвэрлэнэ. Хэрэв ард иргэдийн санал хураалтын дүн тусгаар тогтнолыг сайшаавал БНХУ-ын Засгийн газар Гадаад Монголын тусгаар тогтнолыг одоогийн байгаа хилээр нь зөвшөөрч байна" гэж заасан байна. Энэ хэлэлцээрт БНХУ буюу Гоминданы Хятадын талаас ерөнхий сайд Сүн Зи Вен, Гадаад яамны сайд Ван Си Зы нар оролцсон.
"Монгол улсын тусгаар тогтнолын асуудлыг ард түмнийх нь санал хураалтын үр дүнгээс шалтгаалан авч үзэж болох юм" гэсэн мэдэгдэл нот бичгийг Бүгд Найрамдах Хятад Улсын Гадаад яамны сайд Ван Си Зыгээс Монгол улсад 1945 оны 08 дугаар сарын 14-ны өдөр илгээсэн байна. Уг нот бичгийг үндэслэн БНМАУ-ын Бага Хурлын тэргүүлэгчдээс 1945 оны 09 дүгээр сарын 21-ны өдрийн 76 дугаар хурлаас тогтоол гаргажээ. Үүнд “Бүх ард түмний саналыг тус улсын бүх дэвсгэр нутаг дээр 10 дугаар сарын 20-ны өдөр нэгэн зэргээр гаргуулахаар тогтоосугай" хэмээн заасан байдаг.
Санал хураалтын төв комиссыг БНМАУ-ын Бага Хурлын тэргүүлэгчдийн дарга Г. Бумцэндээр даргалуулан байгуулж, орлогчоор Төв Хорооны ерөнхий нарийн бичгийн дарга Ю. Цэдэнбал, нарийн бичгийн дарга Ч. Сүрэнжав, нарийн бичгийн дарга Г. Дамба, Б. Ширэндэв нар томилогджээ. Ухуулга таниулгын хуудсыг Улаанбаатарт хэвлүүлж, орон нутагт тарааснаас гадна улс даяар 13000 удаа хурал цуглаан зохион байгуулж мал чин, ард, ажилчин, сэхээтнүүдийг оролцуулсан. Санал хураалтын төв комиссын дарга болон орлогч нар аймаг бүрийг хуваарилан авч, өөрийн биеэр бэлтгэлийн ажлыг зохион байгуулсан байна. Ийнхүү 1945 оны 10 сарын 20-нд улс орон даяар тусгаар тогтнолын төлөө бүх нийтийн санал хураалтыг 06:00-23:00 цагийн хооронд явуулсан юм.
Санал асуулыг нийт 4251 хэсэгт явуулсан бөгөөд нэрсийн жагсаалтад 494074 хүн бүртгэгджээ. Тэдгээрээс 487285 хүн буюу нийт сонгогчдын  98.6 хувь нь саналаа өгсөн байна. Харин үлдсэн улс нь буюу 6791 хүн замд явж байсан, өвчтэй зэрэг байсны улмаас санал хураалтад оролцож чадаагүй ажээ. Санал хураалтанд оролцсон бүх хүн БНМАУ-ын тусгаар тогтнолын төлөө саналаа өгсөн түүхэн баримт өнөөдөр Монгол улсын Үндэсний төв архивт хадгалагдаж байна.
Харин саналын дүнг санал хураасан өдрийнхөө маргааш, нөгөөдөр нь нэгтгэн дүгнэж, Төвдөө мэдээлж байжээ. Зарим санал авах газар мэдээгээ 11:00 гэхэд хийж дууссан байсан тул санал хураалтын  дүнг нэгтгэхэд асуудал гараагүй ажээ.
1940 он гэхэд Монголчуудын тал хувь нь бичиг үсэг тайлагдсан байлаа. Иймээс санал хураалтыг гарын үсэг болон баруун гарын эрхий хурууны хээгээр баталгаажуулсан байдаг юм. Гарын үсэг зурагчдын дийлэх нь Монгол бичгээр бичсэн бол кирилл үсгээр тун цөөн хүн гарын үсгээ зурсан байна.
Энэхүү санал хураалтын дүнг БНМАУ-ын Бага хурлын Тэргүүлэгчид 1945 оны XI сарын 10-нд батлаж, түүнийг хэвлэлд нийтлэж, ЗХУ ба Хятад Улсын Засгийн газарт тус тус мэдэгджээ. Хятадын гоминданы Засгийн газар Гоминдан намын төвийн байнгын хорооны 16-р хуралдаанаар Ар Монголын төрийн тусгаар тогтнолын тухай санал хураалтын дүнг хэлэлцээд БНХУ, БНМАУ-ын тусгаар тогтнолыг 1946 оны 1 сарын 5-ны өдөр БНМАУ-ын тусгаар тогтнолыг хүлээн зөвшөөрсөн байна. Үүний дагуу 1946 оны нэгдүгээр сарын 12-нд Хятадын Гадаад яамнаас маршал Хорлоогийн Чойбалсанд манай улсын тусгаар тогтнолыг хүлээн зөвшөөрч, баталсан тухай нот бичиг ирүүлсэн юм. Уг нот бичигт “ Хятадын 34 оны 10 сарын 20-нд Гадаад Монголын ард түмнээс явуулсан санал хураах ажлын дүнгийн тухай таны нотыг хүлээн авлаа. Энэ нь Гадаад Монголын ард түмнээс өөрийн тусгаар тогтнолыг баталсныг илэрхийлж байна. Батлан хамгаалах Дээд зөвлөлийн тогтоол ёсоор Хятадын Засгийн Газар нь энэ өдрөөс эхлэн Гадаад Монголын тусгаар тогтнолыг хүлээснээ зарлана. Үүнийг мэдэгдэхээр энэ нотыг явуулав” гэжээ.
Санал хураалтын статистик тоо баримтууд
framepx|right|thumb|Санал хураалтын хуудас
Үр дүн
БНХУ нь БНМАУ-ыг хүлээн зөвшөөрсний дараа ЗХУ анх удаа БНМАУ-ыг бүрэн хүлээн зөвшөөрч нөхөрлөл ба харилцан туслалцах тухай гэрээг анх удаа байгуулж, Улаанбаатарт суугаа бүрэн эрхт төлөөлөгчийн газраа ЗХУ-ын элчин сайдын яам болгон өөрчилсөн түүхтэй. БНХУ-ын Гоминдааны засгийн газар хоёр улсын хооронд дипломат харилцааг 1946 оны 12 дугаар сарын 13-нд тогтоов. 1949 оны 10 сарын 6-нд БНМАУ –ын Засгийн газар БНХУ-ын засгийг газартай дипломат харилцаагаа тасалж мөн өдөр БНХАУ-ын Ардын Төв Засгийн газарт дипломат харилцаа тогтоож дипломат төлөөлөгч нараа харилцан солилцохоор илгээлт явуулав. 1949 оны 10 сарын 16-нд БНХАУ-ын засгийн газар БНМАУ-тай дипломат харилцаа тогтоох дипломат төлөөлөгчдөө солилцоход баяртай байгаагаа мэдэгдсэнээр БНМАУ, БНХАУ сайн хөршийн шинэ харилцааны гараа эхэлсэн юм. 1950 онд Зөвлөлт, Хятадын шинэ гэрээнд Вышинский, Чжоуэньлай нар гарын үсэг зурах үедээ захидал солилцож түүндээ санал агуулгын үр дүнд БНМАУ-н тусгаар тогтнолын байдал бүрэн дүүрэн хангагдсаныг 2 засгийн газар нотолж байгаагаа дурьдсан. Ингэж хөрш орнууд нь БНМАУ–ын тусгаар тогтнолыг албан ёсоор бүрэн хүлээн зөвшөөрсний дараа, Ази-Европ, Америк, Африкийн олон улс дипломат харилцаа тогтоон найрсаг хамтран ажиллаж, БНХАУ олон улсын нэр хүнд эрс өссөн. Жинхэнэ бүрэн эрхт тусгаар тогтносон улс болсныг харуулах гол холбогдох баримт түүх бол дээр дурьдсан баримт юм.
Сонирхолтой баримтууд
Ангилал:Монголын санал асуулга Ангилал:Монголын тусгаар тогтнолын төлөө тэмцэл
Электрон тогтворжуулалтын програм
Электрон тогтворжуулалтын програм (ЭТП, явалтын динамик тохируулагч гэж бас нэрлэх нь бий) буюу англиар Electronic Stability Control (товчоор: ESC) гэдэг нь тээврийн хэрэгсэлд зориулсан электрон удирдлага бүхий жолоочийн туслах системийг нэрлэх бөгөөд энэ нь тээврийн хэрэгслийн шарваж байгаа талын эсрэг үйлчлэхийн тулд дугуй тус бүрийг нэг нэгээр тоормослон тогтоох үүрэгтэй систем юм. ESC нь өнөөдөр суудлын автомашинд антиблок систем (ABS), хий эргэлтийн тохируулалтын програм (TCS), тоормослолтын хүчний хуваарилалтын системээс (EBD) гадна тоормосны туслах системийн өргөтгөл болон нэмэлтээр холбогдсон байдаг.
2014 оноос хойш европын холбоонд шинээр зөвшөөрөл авч буй бүх суудлын автомашин ба ачааны автомашин нь явалтын динамик тохируулагчаар тоноглогдсон байх дүрэм гарчээ.
Нэршил
Хамгийн анхны электрон тогтворжуулалтын програмыг Bosch ХХК-с Мерседесийн S-Класс купье цувралд зориулан Elektronisches Stabilitätsprogramm (ESP - электрон тогтворжуулалтын програм) гэх нэрийн дор үйлдвэрлэжээ. ESP гэсэн товчлол нь Даймлер хувьцаат компанийн нэгэн маркийн нэр учраас өөр бусад автомашин үйлдвэрлэгчид өөр өөр нэршил хэрэглэсэн байдаг. 1995 онд мөн BMW (DSC Dynamic Stability Control BMW 7-д) болон Тоёота (VSC Vehicle Stability Control Японы Кровн, Лексус сүүлд 1997 онд LS) өөр өөрийн гэсэн явалтын динамик тохируулагчийг ашигласан байна.
Ягуар, Мазда компаниуд DSC (Dynamic Stability Control) гэж нэрлэдэг бол Хонда энэ системийг VSA (Vehicle Stability Assist), Тоёота VSC (Vehicle Stability Control) гэх товчлолыг; Порше өөрийн системээ PSM (Porsche Stability Management); Феррари CST (Controllo Stabilità e Trazione), Мазерати MSP (Maserati Stability Program), Волво DSTC (Dynamic Stability and Traction Control) гэх мэтээр нэрлэдэг байна.
Тухайн системийг санал болгох төвийг сахисан үйлдвэрлэгчдийн мэргэжлийн хэллэгт энэхүү системийг ESC (Electronic Stability Control) эсвэл явалтын динамик тохируулагч гэж нэрлэн ашигладаг.
Ажиллах зарчим
Энэхүү жолоочийн туслах систем нь тээврийн хэрэгслийн шарваж байгаа талын эсрэг үйлчлэхийн тулд дугуй тус бүрийг нэг нэгээр тоормослон тогтоож шарвалтаас хамгаалах үүрэгтэй бөгөөд үүний тусламжтайгаар автомашин замын эргэлтэн дээр хэт жолоодолт болон дутуу жолоодлогын үед жолоочид тээврийн хэрэгслийг найдвартай жолоодох боломжийг олгоно.
Тээврийн хэрэгслийн энэ тогтворгүй байдлыг мэдрэн электрон тогтворжуулалтын програм ажиллахын тулд тухайн систем нь жолоочийн хүсэлт болон явж буй байдал хоёрыг байнга адилтган хянаж (секундэд 150 хүртэл удаа) байдаг. Жолоочийн хүсэлт явах чиглэлээс хамааран жолооны хүрдний эргэх чиг ба жолооны хүрдний өнцгийн мэдрэгч тухайн мэдээллийг нийлүүлнэ. Хөдөлгүүрийн хяналтын төхөөрөмж ABS-эргэлтийн давтамжийн мэдрэгч ба эргэх хурдны мэдрэгч (чиглүүлэгч тэнхлэг, төвөөс зугтах хурдатгал) зэрэг нь тээврийн хэрэгслийн хөдөлгөөний мэдээллийг нийлүүлнэ. Мөн түүнчлэн шинээр гарч буй автомашинуудад бас нэгэн шинэ хурдатгалын мэдрэгч байх болсон ба энэ нь тухайн автомашины уртааш тэнхлэгийн эргэлтийг (явах чиглэл дагуу тэнхлэгийн эргэлт буюу тэр чиглэлийн осолдон өнхрөлтийг) хянадаг. Хэрвээ жолоочийн хүссэн чиглэлээс тооцоолсон явах хөдөлгөөн гажсан тохиолдолд тухайн систем ажиллана. Хэт жолоодлогын үед эргэлтийн гадна талын урд дугуйг тоормослох бол, дутуу жолоодолтын үед эргэлтийн чиглэлийн дотор талын арын дугуйг тоормослон засвар хийдэг.
Эшлэл
Ангилал:Жолоочийн туслах систем Ангилал:Техникийн мэдрэгч
Петер Чилверс
1958 онд 12 настайдаа Петер Чилверс анхны дарвуулт завийг бүтээжээ. Английн өмнөд хэсэгт орших Hayling арлын залуу хүү байхдаа Чилверс усан спортын төрөлд ихээхэн дуртай байв. Нэгэн өдөр тэрээр өөрийн усны цана серфинг дээрээ далбаа тавьж үзэхээр шийджээ.
Одоо ч Чилверс виндсерфинг-ийн соёлд үнэтэй хувь нэмэр оруулсаар байна. Тэрээр амьдралын түвшин дорой хүүхдүүдэд зориулж “London East End Windsurfing–ийн Төв”-ийг үүсгэн байгуулсан нь одоо түүний төрөлх тосгон Hayling аралд томоохон хөрөнгө оруулалт болжээ.
Библи дэх нутгуудын музей
Библи дэх нутгуудын музей (Еврей хэл: מוזיאון ארצות המקרא ירושלים - Muzeon Artzot HaMikra) нь Израилын Иерусалим хотод оршдог археологийн музей бөгөөд Библид дурьдагдсан соёл иргэншил ба улсууд болох Египет, Кананит, Палестин, Арамей, Хитти, Еламит, Фонис, Персийн тухай судалгааг харуулдаг. Музейн зорилго нь он цагийн дарааллаар янз бүрийн улс, соёлыг дэлгэн харуулахад оршино.
Цахим холбоос
Ангилал:Израилын музей Ангилал:Эртний Ойрх Дорнодын цуглуулга Ангилал:Иерусалимын боловсрол Ангилал:Иерусалимын барилга байгууламж Ангилал:Иерусалимын музей судлал Ангилал:Иерусалимын байгууллага Ангилал:1992 онд байгуулагдсан
Чимэдийн Сангишарав
Чимэдийн Сангишарав нь Богд суманд 1927 онд төрсөн. НАХЯ-нд орлогч сайд, Намын төв хороонд хэлтсийн эрхлэгч
Ангилал:Монголын генерал Ангилал:Монголчууд Ангилал:1927 онд төрсөн
Боржек Дочкал
Боржек Дочкал (Bořek Dočkal; 1988 оны есдүгээр сарын 30-нд Местец Кралове хотод төрсөн) — Чехийн хөлбөмбөгчин бөгөөд «Спарта Прага» болон Чехийн шигшээд хагас хамгаалагчаар тоглодог.
Замнал
Дочкал Норвегийн «Русенборг» хоёр улирал тоглохдоо хоёр ч удаа Норвегийн АШТ-д гурвалсан. 2012 онд лигт 10 гоол, цомын болоод тивийн шинж чанартай тэмцээнүүдийг нийлүүлээд 23 гоол оруулж багаасаа онцгойрч байв. 2013 оны наймдугаар сард «Спарта Прага» багт гурван жилийн гэрээгээр ирсэнээр 2013/14 онд анх удаагаа УАШТ-дээ түрүүлэв.
Амжилт
«Слован Либерец»
«Русенборг»
«Спарта Прага»
Гаднын холбоос
Ангилал:Чехийн шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Славиа Праг багийн тоглогч Ангилал:СК Кладно багийн тоглогч Ангилал:Слован Либерец багийн тоглогч Ангилал:Коньяспор багийн тоглогч Ангилал:Русенборг багийн тоглогч Ангилал:Спарта Праг багийн тоглогч Ангилал:Чехословакчууд Ангилал:Чехүүд Ангилал:1988 онд төрсөн
Өлзийхутагийн Чойжилсүрэн
Өлзийхутагийн Чойжилсүрэн нь 1927 онд Түшээт хан аймагт буюу өнөөгийн Булган аймгийн Баян-Агт сумын нутагт төрсөн. 1937-1943 онд бага, дунд сургууль, 1947-1950 онд ДЯЯ-ны төв сургууль, 1958-1963 онд ЗХУ-ын УАХХ-ны дээд сургууль төгссөн, хуульч мэргэжилтэй. 1950-1958 онд ДЯЯ-нд сайдын нарийн бичгийн дарга, ахлах төлөөлөгч, 1962-1973 онд УАХЕГ-т тасаг, хэлтсийн дарга, 1973-1976 онд дипломат албанд, 1976-1981 онд УАХЕГ-ын орлогч, Гадаад тагнуулын газрын дарга, НАХЯ-ны нэгдүгээр орлогч сайд, УАХЕГ-ын дарга, 1981-1982 онд НАХЯ-ны сайд, 1982-1988 онд МАХН-ын Төв Хороонд хэлтсийн эрхлэгч, Польш улсад суух Элчин сайдаар тус тус ажиллаж байсан. Дэслэгч генерал цолтой. Сүхбаатарын болон Байлдааны гавьяаны улаан туг, Байлдааны одон, бусад медалиар шагнагджээ.
Ангилал:Польш дахь Монголын элчин сайд Ангилал:Монголын дэслэгч генерал Ангилал:Монголын хуульч Ангилал:БНМАУ-ын байлдааны гавьяаны одон шагналтан Ангилал:БНМАУ-ын байлдааны гавьяаны улаан тугийн одон шагналтан Ангилал:Сүхбаатарын одон шагналтан Ангилал:Булганыхан Ангилал:Түшээт хан аймгийн хүн Ангилал:Монголчууд Ангилал:1927 онд төрсөн
Алексей Баталов
Алексей Владимирович Баталов (Алексе́й Влади́мирович Бата́лов; 1928 оны арваннэгдүгээр сарын 20 - 2017 оны зургаадугаар сарын 15) - Зөвлөлт болон Оросын жүжигчин, театр, киноны найруулагч, кино зохиолч, багш. Социалист хөдөлмөрийн баатар (1989), ЗХУ-ын Ардын жүжигчин (1976), ЗХУ-ын төрийн шагналт (1981), ОХУ-ын Төрийн шагналт (2005).
"Амьдрал нулимсанд дургүй", "Тогоруун цуваа", "Румянцевын хэрэг" зэрэг 40 гаруй кинонд тогложээ.
Давид Лафата
Давид Лафата (David Lafata; 1981 оны есдүгээр сарын 18-нд Ческе Будеёвице хотод төрсөн) — Чехийн хөлбөмбөгчин бөгөөд «Спарта Прага» болон Чехийн шигшээд довтлогчоор тоглодог.
Замнал
2013 оны өвөл «Спарта Прага» ирсэн. 2014 оны гуравдугаар сард 'УАШТ-ий бүх цагийн мэргэн бууч Хорст Зиглийн' ард Лафата бичигдэж эхэлсэн.
Гадны холбоос
Ангилал:Чехийн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Динамо Ческе Будеёвице багийн тоглогч Ангилал:Высочина багийн тоглогч Ангилал:Ксанти багийн тоглогч Ангилал:Яблонец багийн тоглогч Ангилал:Аустриа Вена багийн тоглогч Ангилал:Спарта Праг багийн тоглогч Ангилал:Чехүүд Ангилал:1981 онд төрсөн